Ученическо състезание по програмиране
27 март 2004 г., Благоевград

Задача A. В една планина има N хижи (1 < N < 99). За всяка хижа е дадена надморската й височина в метри като цяло положително число. Даден е списък на пътеки, които свързват пряко някои двойки хижи. Известно е, че ако една хижа е разположена по-високо от друга, то по пътеката от нея до по-ниската хижа се стига, като през цялото време се ходи само надолу. Напишете програма, която пресмята до колко хижи може да се стигне, като се върви по пътеките само надолу, тръгвайки от хижа номер 1. 

Вашата програма трябва да прочете от стандартния вход няколко групи входни данни (не повече от 10). Първото число задава броя на групите. Всяка група започва с ред, на който е дадено числото N. Следват N реда, всеки съдържащ надморската височина на поредната хижа като цяло положително число, по-малко от 5000. Следва ред, съдържащ броя M на двойките хижи, пряко свързани с пътеки (1 < M <  99). На следващите M реда са записани с разделител интервал двойките номера на хижите, пряко свързани с пътека. Хижите са номерирани от 1 до N. Програмата трябва да изведе търсения брой за всяка от групите входни данни на отделни последователни редове в стандартния изход.

Пример.

Вход:
2
3
1300
1100
1200
2
1 2
2 3
4
1300
1100
1200
1200
3
1 2
2 3
1 4

Изход:
1
2